section_heading: Superunknown, uspjeh sastava (1994. – 1995.)
paragraph_text: Nakon turneje kojom su promovirali Badmotorfinger, Soundgarden je započeo rad na novom studijskom albumu. Cornell je izjavio da su članovi imali mnogo više slobode pri pisanju pjesama, a Thayil je istaknuo da su mnogo više potrošili vremena na snimanje, nego kod prijašnjih albuma. Album je producirao Adam Kasper i 8. ožujka izlazi jedan od najbolje produciranih albuma 90-ih, Superunknown. Album je zasjeo na vrh Billboardove liste i donio 5 singlova: Spoonman, The Day I Tried to Live, Black Hole Sun, My Wave i Fell on Black Days''. Album je vrlo mračan, misteriozan i eksperimentalan, te sadrži elemente indijske glazbe. Video spot za pjesmu Black Hole Sun je postao veliki hit na MTV-u te je osvojio naggradu za najbolji hard rock video. 1995. pjesma Black Hole Sun osvaja Grammyja u kategoriji Najbolja hard rock izvedba, a Spoonman u kategoriji Najbolja metal izvedba. Također, Superunknown je nominiran kao najbolji rock album.